Gedurende 1913 sluit hy by die “Orange River Colony Police” aan. Hy word polisieman in die SAP en toe die oorlog uitbreek, dros hy om by die Britse gevegsmagte aan te sluit. Ná sy tweede probeerslag (as droster) is hy in Engeland waar hy homself as vlieënier in die “Royal Flying Corps” (RFC) bekwaam. Hy is die eerste Suid-Afrikaanse polisieman om die onderskeiding te behaal en in opdrag van die kommissaris dra hy vleuels op sy uniform.
Die oorlog breek uit en hy word aangestel as luitenant-kolonel in die UVM en dien as bevelvoerder van 'n polisie-eenheid. Tydens die oorlog onderskei hy homself weer veral op die slagveld en word hy brigadier in die UVM. Hy verwerf die “Distinguished Service Order” en twee balkies.